钦定古今图书集成/明伦汇编/氏族典/第268卷 > 王陶
## 钦定古今图书集成/明伦汇编/氏族典/第268卷 > 王陶

按《宋史王陶传》：“陶字乐道，京兆万年人。第进士，至太
常丞，服阕，除太子中允。嘉祐初，为监察御史里行。英
宗即位，加直史馆，修起居注。神宗立，迁枢密直学士，
拜御史中丞。郭逵以签书枢密宣抚陕西，陶言韩琦
置逵二府，必有奸言，惑乱圣德，愿罢逵为渭州。帝不
可，陶遂以琦不押文德常朝班奏劾之。陶始受知于”
琦，骤加奖拔。帝初临御，颇不悦执政之专，陶料必易
置大臣，欲自规重位，故视琦如仇。力攻之，琦闭门待
罪。帝徙陶为翰林学士，旋出知陈州，历河南府，加观
文殿学士。帝终薄其为人，不复用。元丰三年卒，赠吏
部尚书，谥文恪。